
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1012 

7 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση των προπαρασκευαστικών εργασιών για την 


κωδικοποίηση της νομοθεσίας που αφορά την ορ¬ 
γάνωση και λειτουργία της Κυβέρνησης. 1 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα Βορείου Αιγαίου... 2 

Εκποίηση Υπηρεσιακού αυτοκινήτου της Πρεσβείας 

της Ελλάδος στην Οττάβα. 3 

Ορισμός Διοικητικού Συμβουλίου της Ανώνυμης Εται¬ 
ρείας Ελληνικός Οργανισμός Μικρών και Μεσαίων 
Επιχειρήσεων και Χειροτεχνίας (ΕΟΜΜΕΧ ΑΕ)».... 4 

Έγκριση υπερωριακής εργασίας υπαλλήλων του 

Υπουργείου Τουρισμού. 5 

Απονομή ηθικής αμοιβής επαίνου σε υπάλληλο της 

Υπηρεσίας Πολιτικής Αεροπορίας. 6 

Καθιέρωση υπερωριακής απασχόλησης των υπαλλή¬ 
λων Ι.Δ. (αορίστου και ορισμένου χρόνου) του Δ. 

Αντιρρίου Ν. Αιτωλοακαρνανίας έτους 2004. 7 

Καθιέρωση υπερωριακής εργασίας σε Υπαλλήλους 
της Κοινότητας Βερδικούσας, Ν. Λάρισας για το Β' 

εξάμηνο 2004. 8 

Καθιέρωση υπερωριακής εργασίας υπαλλήλων Δήμου 
Πολίχνης Ν. Θεσσαλονίκης (Απόφαση 52/2004) .... 9 

Καθιέρωση υπερωριακής, εργασίας στο μόνιμο προσω¬ 
πικό του Δήμου Αξιούπολης Ν. Κιλκίς για το έτος 

2004. 10 

Τροποποίηση του Οργανισμού Εσωτερικής Υπηρε¬ 
σίας της Δημοτικής Επιχείρησης Ύδρευσης Απο¬ 
χέτευσης Μεσσήνης, Ν. Μεσσηνίας. 11 


ΑΠΟΦΑΣΕΙΣ 

Αριθ. 1636 (1) 

Ανάθεση των προπαρασκευαστικών εργασιών για την κω¬ 
δικοποίηση της νομοθεσίας που αφορά την οργάνωση 
και λειτουργία της Κυβέρνησης. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 
Έχοντας υπόψη: 

1. Τις διατάξεις των παρ. 1 - 3 του άρθρου 3 του Ν. 


3242/2004 «Ρυθμίσεις για την οργάνωση και λειτουργία 
της Κυβέρνησης, τη διοικητική διαδικασία και τους 
Ο.Τ.Α.» (ΦΕΚΑ' 102). 

2. Τις διατάξεις της παρ. 4 του άρθρου 2 του Ν. 
3133/2003 «Κεντρική Επιτροπή Κωδικοποίησης» (ΦΕΚΑ' 
85) καιτωνπαρ. 1,3 και 4του άρθρου 20 του Ν. 3226/2004 
«Παροχή νομικής βοήθειας σε πολίτες χαμηλού εισοδή¬ 
ματος και άλλες διατάξεις» (ΦΕΚΑ' 24). 

3. Τις διατάξεις της παρ. 1 του άρθρου 1 του Π.Δ. 
32/2004 «Σύσταση και Οργανισμός της Γενικής Γραμμα¬ 
τείας της Κυβέρνησης» (ΦΕΚΑ' 28), αποφασίζουμε: 

Εγκρίνουμε την υπ’ αριθ. 3/2004 απόφαση της Κεντρι¬ 
κής Επιτροπής Κωδικοποίησης, που έχει ως εξής: 

«1. Χρόνος έναρξης των εργασιών για την κατάρτιση 
του κώδικα της νομοθεσίας για την οργάνωση και λει¬ 
τουργία της Κυβέρνησης ορίζεται η 1η Ιουλίου 2004. 

2. Οι προπαρασκευαστικές εργασίες για την πιο πάνω 
κωδικοποίηση και ιδίως η συγκέντρωση της σχετικής νο¬ 
μοθεσίας και η κατάταξή της σε θεματικές ενότητες ανα¬ 
τίθενται στους ειδικούς συμβούλους της Γενικής Γραμ¬ 
ματείας της Κυβέρνησης Νικόλαο Μιχαλάκη και Ηλία 
Μικρουλέα ως ειδικούς επιστήμονες. 

3. Οι ανωτέρω έχουν την υποχρέωση να περατώσουντις 
εργασίες τους μέχρι τις 31 Οκτωβρίου 2004». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2004 

Ο Γενικός Γραμματέας 
ΑΡΓΥΡΙΟΣ ΚΑΡΡΑΣ 

-♦- 

Αριθ. 1149/0051 (2) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα Βορείου Αιγαίου 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/τ.Α'/ 
1000 ). 

2. Την αριθμ.14650/ΔΙΟΕ 85/17.3.2004 απόφαση του 
Υπουργού Οικονομίας και Οικονομικών για την ανάθεση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των αρμοδιοτήτων στους Υφυπουργούς(ΦΕΚ 519/τ 
Β'/17.3.2004). 

3. Την αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000». 

4. Το υπό έγκριση ετήσιο πρόγραμμα Τεχνικής Βοήθει¬ 
ας της ΕΔΕΑ, για το έτος 2004. 

5. Την αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000». 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2004. 

7. Την ανάγκη διενέργειας ουσιαστικού ελέγχου στο 
Περιφερειακού Επιχειρησιακό Πρόγραμμα (ΠΕΠ) Βορεί¬ 
ου Αιγαίου σε ενέργειες του Ε.Τ.Π.Α., στο πλαίσιο ελέγ¬ 
χου των προγραμμάτων του Γ' Κ.Π.Σ. για τον Άξονα Προ¬ 
τεραιότητας 001. «Αναστροφή Πληθυσμιακής Συρρίκνω¬ 
σης και Περιθωριοποίησης της Νησιωτικής Οικονομίας, 
με την αξιοποίηση της Τεχνολογίας και των Τοπικών Πλε¬ 
ονεκτημάτων» των Μέτρων 001. «Μεταφορές - Επικοινω¬ 
νίες» και 002. «Πολιτισμός» καθώς και του Άξονα Προτε¬ 
ραιότητας 002 «Αστική Ανάπτυξη»του Μέτρου 001. «Αστι¬ 
κές Υποδομές». 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 2.400 ευρώ για την αμοιβή των 
ελεγκτών, η οποία θα καλυφθεί από το πρόγραμμα Τεχνι¬ 
κής Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) στο σύστημα διαχείρισης και ελέγχου της Ειδικής 
Υπηρεσίας Διαχείρισης του Περιφερειακού Επιχειρησια¬ 
κού Προγράμματος (ΠΕΠ) Βορείου Αιγαίου και 

β) στις πράξεις: 

1) «Αποχετευτικό Δίκτυο Κεντρικού Βροντάδου Νομού 
Χίου» υποέργο 1, που υλοποιείται από το Δήμο Ομηρού- 
πολης του Νομού Χίου 

2) «Ανάδειξη Αρχαιολογικού Χώρου στο Αρχοντίκι Ψα¬ 
ρών» υποέργο 1, που υλοποιείται από την Κ’ ΕΠΚΑ του 
Υπουργείου Πολιτισμού στο Νομό Λέσβου και Χίου 

3) «Επαρχιακή οδός Καλλονής Παρακοίλων» που υλο¬ 
ποιείται από τη Νομαρχιακή Αυτοδιοίκηση Λέσβου 

2. Μέλη της Ελεγκτικής ομάδας ορίζονται οι εξής: 

• Αλεστά Αικατερίνη, Πολιτικός Μηχανικός, Υπάλληλος 
της 51ης Δ/νσης Προγραμματισμού και Ελέγχων του 
Γ.Λ.Κ., ως συντονίστριατης ομάδας ελέγχου. 

• Δουλγεράκη Αικατερίνη, υπάλληλος της 52ης Δ/νσης 
Προγραμματισμού και Ελέγχων του Γ.Λ.Κ. 

• Κρεμμύδας Νικόλαος, υπάλληλος της 51ης Δ/νσης 
Προγραμματισμού και Ελέγχων του Γ.Λ.Κ. 

• Καραμιχάλης Ιωάννης, υπάλληλος της ΥΔΕ του Νο¬ 
μού Λέσβου. 

3. Ο έλεγχος θα διενεργηθεί κατά το χρονικό διάστημα 
από 6.7.2004 έως και 17.7.2004. Συγκεκριμένα: 

• Από 7.7.2004 έως 8.7.2004 στην έδρα της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος (ΠΕΠ) Βορείου Αιγαίου με έδρα τη Μυτιλήνη 

• Την 9.7.2004 στην Κ' ΕΠΚΑ του Υπουργείου Πολιτι¬ 
σμού με έδρα τη Μυτιλήνη 

• Την 12.7.2004 στο Περιφερειακό Ταμείο Ανάπτυξης 
Β. Αιγαίου με έδρα τη Μυτιλήνη 


• Από 13.7.2004 έως 14.7.2004 στο Δήμο Ομηρούπο- 
λης Νομού Χίου με επίσκεψη στο φυσικό αντικείμενο του 
έργου 

• Από 15.7.2004 έως και 16.7.2004 επίσκεψη στο φυσι¬ 
κό αντικείμενο του έργου στα Ψαρά 

• Για τις διαδοχικές μετακινήσεις της ελεγκτικής ομά¬ 
δας στους Νομούς Λέσβου και Χίου θα χρησιμοποιηθεί IX 
ή ενοικιαζόμενο αυτοκίνητο, ή ταξί, ή οποιοδήποτε μέσο 
μαζικής μεταφοράς. 

4. Έργο της Ελεγκτικής Ομάδας, ειδικότερα, είναι: 

• Ο έλεγχος της διαδικασίας ένταξης των συγκεκριμέ¬ 
νων πράξεων στο Επιχειρησιακό Πρόγραμμα και η παρα¬ 
κολούθηση εφαρμογής συστάσεων προηγούμενων ελέγ¬ 
χων του συστήματος, 

• Η διαπίστωση της πορείας υλοποίησης των πράξεων 
(1)και (2), σύμφωνα με τις εθνικές και κοινοτικές διατά¬ 
ξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των πράξεων. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, το αργότερο εντός τριών μη¬ 
νών από την περαίωση του ελέγχου (άρθρο 1 παρ. 1 της 
ΚΥΑ 907/052/2.7.2003, ΦΕΚ 878/2.7.2003 τ.Β'). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 του 
προοιμίου της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-Φ- 

Αριθ. Φ. 085/ΜΓ/ΟΤΤ/ΑΣ 19115 (3) 

Εκποίηση Υπηρεσιακού αυτοκινήτου της Πρεσβείας της 
Ελλάδος στην Οττάβα. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 2594/24.3.1998 «Περί Οργανι¬ 
σμού του Υπουργείου Εξωτερικών», άρθρα 147 και 148 
παρ. 5γ. όπως τροποποιήθηκε με τον Ν. 3072/4.12.2002, 
άρθρο 12, παρ. 1 α και 1 β. 

2 Τα υπ’ αριθμ. Φ. 085/1/ΑΣ 10/12.1.2004, Φ.085/2/ΑΣ 
104/11.3.2004 και Φ. 085/4/ΑΣ 163/29.4.2004 έγγραφο 
της Πρεσβείας της Ελλάδος στην Οττάβα περί εκποιήσε- 
ως υπηρεσιακού αυτοκινήτου της Αρχής. 

3. Το υπ’ αριθμ. Φ. 078/177/ΑΣ 717/18.6.2004 έγγραφο 
της Γενικής Επιθεώρησης του Υπουργείου Εξωτερικών, 
αποφασίζουμε: 

Εγκρίνουμε την εκποίηση - ανταλλαγή του υπηρεσιακού 
αυτοκινήτου της Πρεσβείας της Ελλάδος στην Οττάβα, 
τύπου Μθγοθ0θ5 Ε320 \Ν, κατασκευής 1995, με αριθμό κα- 
ταχώρησης Β298 στη σελίδα Β37 του Βιβλίου Υλικού, 
αριθμό πλαισίου \Λ/0ΒΕΑ32Ε530256986, κινητήρα 
3200οο. αρχικής αγοραστικής αξίας Δολλ. Καναδά 
(53.998,62) και παρούσας αγοραστικής αξίας Δολλ. Κα¬ 
ναδά (7.000), με συμψηφισμό της αξίας του, στο τίμημα 
της αγοράςτου νέου υπηρεσιακού αυτοκινήτου Αυάί 2,7Τ 
ΤίρίΓΟΠΪο 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2004 

Ο ΥΠΟΥΡΓΟΣ 

ΠΕΤΡΟΣ ΜΟΛΥΒΙΑΤΗΣ 
-♦- 

Αριθ. Οικ: 11326/794 (4) 

Ορισμός Διοικητικού Συμβουλίου της Ανώνυμης Εταιρεί¬ 
ας Ελληνικός Οργανισμός Μικρών και Μεσαίων Επι¬ 
χειρήσεων και Χειροτεχνίας (ΕΟΜΜΕΧ ΑΕ)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/1985 (ΦΕΚ 137/Α/1985) «Κυβέρνηση και 
Κυβερνητικά όργανα», όπως τροποποιήθηκε με το Ν. 
2081/1992 (ΦΕΚ 154/Α/1992). 

2. Τις διατάξεις των Π.Δ. 229/1986 (ΦΕΚ 96/Α/ 
16.7.1986), Π.Δ. 396/1989 (ΦΕΚ 172/Α/16.6.1989) και Π.Δ. 
189/1995 (ΦΕΚ 99/Α/1995) «Οργανισμός της ΓΓΒ», του 
άρθρου 21 του Ν. 2367/1995 (ΦΕΚ261/Α/1995) «Σύσταση 
της Δ/νσης ΜΜΕ της Γ.Γ.Β.», και της Υ.Α. 3584/5.3.1996 
(ΦΕΚ 147/Β/12.3.1996) «Διάρθρωση, Αρμοδιότητες και 
κατανομή προσωπικού της Δ/νσης ΜΜΕ της ΓΓΒ». 

3. Το Π.Δ. 27/1.2.1996 (ΦΕΚ 19/Α) «Συγχώνευση Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας, και Εμπορίου στο Υπουργείο Ανάπτυξης» και το Π.Δ. 
122/2004 (ΦΕΚ85/Α/17.3.2004) «Ανασύστασητου Υπουρ¬ 
γείου Τουρισμού». 

4. Το Π.Δ. 121/10.3.2004 «Διορισμός Υπουργών και 
Υφυπουργών» (ΦΕΚ 84/Α/10.3.2004). 

5. Την παρ.1, του αρθ. 2, του Ν. 2303/1995 (ΦΕΚ 
80/Α/1995). 

6. Το άρθρο 28 παρ. α' του Ν. 2081/1992 (ΦΕΚ 154/Α), 
όπως αντικαταστάθηκε από το άρθρο 2 του Ν. 2438/1996 
(ΦΕΚ211/Α). 

7. Το άρθρο 7 παρ. 4του Ν. 2244/1994 «Ρύθμιση θεμά¬ 
των ηλεκτροπαραγωγής από ανανεώσιμες πηγές ενέρ¬ 
γειας και από συμβατικά καύσιμα και άλλες διατάξεις» 
(ΦΕΚ 168/Α/1994), όπως αντικαταστάθηκε από το άρθρο 
17 παρ. 2 του Ν. 2308/1995 (ΦΕΚ 114/Α/1995). 

8. Τις διατάξεις του Ν. 707/1977 (ΦΕΚ 273), όπως τρο¬ 
ποποιήθηκε από τον 1472/1984 (ΦΕΚ 112), 1479/1984 
(ΦΕΚ 145), 2000/1991 (ΦΕΚ206), 2702/1999 (ΦΕΚ70), και 
το Π.Δ. 159/1997 (ΦΕΚ 135). 

9. Τις διατάξεις του Ν. 2414/1996 σχετικά με τον «εκ¬ 
συγχρονισμό των Δημοσίων Επιχειρήσεων και Οργανι¬ 
σμών και άλλες διατάξεις» (ΦΕΚ 135/Α/25.6.1996). 

10. Το Π.Δ. 159/1997 (ΦΕΚ 135/Α/1997) «Καταστατικό 
του Ελληνικού Οργανισμού Μικρών και Μεσαίων Επιχει¬ 
ρήσεων και Χειροτεχνίας» με το διακρατικό τίτλο «ΕΟΜ¬ 
ΜΕΧ Α.Ε.», άρθρο 10. 

11. Το Ν.2362/1995 «περί Δημόσιου Λογιστικού Ελέγ¬ 
χου και Δαπανών του Κράτους και άλλες διατάξεις». 

12. Την υπ’ αριθμ. 12189/764/27.6.2003 Κοινή Απόφαση 
«Επιλογής Διευθύνοντα Συμβούλου της Ανώνυμης Εται¬ 
ρείας «Ελληνικός Οργανισμός Μικρών και Μεσαίων Επι¬ 
χειρήσεων και Χειροτεχνίας» (ΕΟΜΜΕΧ ΑΕ)». 

13. Το υπ’ αριθμ. 12697/796/10.7.2003 εισερχόμενο έγ¬ 
γραφο της Εφορευτικής Επιτροπής σχετικά με την εκλο¬ 
γή εκπροσώπων των εργαζομένων του ΕΟΜΜΕΧ Α.Ε. 


14. Το Π.Δ. 178/2000 (ΦΕΚ 165/Α/14.7.2000) «Οργανι¬ 
σμός του Υπουργείου Εθνικής Οικονομίας». 

15. Το Π.Δ. 81/2002 «Περί συγχώνευσης των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών». 

16. Το υπ’ αριθμ. 3200.00.001/3948/3.6.2003 έγγραφο 
του Υπουργείου Οικονομίας και Οικονομικών, με το οποίο 
ορίζεται ο εκπρόσωπος της Οικονομικής και Κοινωνικής 
Επιτροπής (ΟΚΕ). 

17. Τις υποβληθείσες παραιτήσεις του Προέδρου κ. 
Γκοσλιόπουλου Χρήστου, και των μελών Μπαουράκη Γε- 
ώργιου, Μπελεβεσλή Ιωάννη, Παλιούρα Βασιλείου, Στα- 
ματάκηΔημητρίου, Κοντραφούρη Κωνσταντίνου καιΤσα- 
ούση Ανδρέα. 

18. Την υπ' αριθμ. Πρωτ.Οικ.: 14501 /888/29.7.2003 Από¬ 
φαση «Ορισμού Διοικητικού Συμβουλίου της Ανώνυμης 
Εταιρείας Ελληνικός Οργανισμός Μικρών και Μεσαίων 
Επιχειρήσεων και Χειροτεχνίας (ΕΟΜΜΕΧ Α.Ε.)», αποφα¬ 
σίζουμε: 

1. Αποδεχόμαστε τις υποβληθείσες παραιτήσεις του 
Προέδρου Γ κοσλιόπουλου Χρήστου, και των μελών Μπα¬ 
ουράκη Γεώργιου, Μπελεβεσλή Ιωάννη, Παλιούρα Βασι¬ 
λείου, Σταματάκη Δημητρίου, Κοντραφούρη Κωνσταντί¬ 
νου και Τσαούση Ανδρέα. 

2. Τροποποιούμε την υπ' αριθμ. Πρωτ. Οικ.: 14501/888/ 
29.7.2003 Απόφαση «Ορισμού Διοικητικού Συμβουλίου 
της Ανώνυμης Εταιρείας Ελληνικός Οργανισμός Μικρών 
και Μεσαίων Επιχειρήσεων και Χειροτεχνίας (ΕΟΜΜΕΧ 
Α.Ε.)», ως ακολούθως: 

1) Αρμενάκη Δημήτριο, Πρόεδρο ΕΣΕΕ, ως Αντιπρόε¬ 
δρο 

2) Βλαχούλη Κωνσταντίνο, Δ/ντής ΜΜΕ, ΓΓΒ, ΥΠΑΝ, ως 
μέλος 

3) Παλάσκα Θεοδώση, Καθηγητής ΑΕΙ, ως μέλος 

4) Τζήφα Δημήτριο, Επιχειρηματίας, ως μέλος 

5) Διαλυσμά Στέφανο, Οικονομολόγος, ως μέλος 

6) Κοντογιάννη Παναγιώτη, Τραπεζικός Οικονομολό¬ 
γος, ως μέλος. 

3. Κατά τα λοιπά ισχύει η υπ'αριθμ. Πρωτ. Οικ.: 14501/ 
888/29.07.2003 Απόφαση. 

4. Οι αμοιβές των μελών του Διοικητικού Συμβουλίου 
επιβαρύνουν τον τακτικό προϋπολογισμό του ΕΟΜΜΕΧ 
Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2004 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθ. 3832 (5) 

Έγκριση υπερωριακής εργασίας υπαλλήλων του Υπουρ¬ 
γείου Τουρισμού. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 
2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας» όπως τροποποιήθηκε και συμπληρώθηκε μεταγενέ¬ 
στερα με το Π.Δ. 436/1991. 

3. Το Π.Δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/1973. 

6. Τις διατάξεις του άρθρου 18 του Π.Δ/τοςτης 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λπ.» που 
διατηρήθηκε σε ισχύ με το άρθρο 16του Ν.Δ. 1037/1971 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α., και των λοιπών Ν.Π.Δ.Δ.». 

10. Την αριθ. 2/80345/0004/8.11.1999 κοινή υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο7παρ. 1 του Ν. 1943/1991». 

11. Το άρθρο 16του Ν. 3205/2003. 

12. Την αρ. οικ.2/7093/0022/5.2.2004 κοινή υπουργική 
απόφαση. 

13. Την αριθ. 3714/19.6.2003 (ΦΕΚ 892/Β/ 2.7.2003) 
απόφαση του Υπουργού Εργασίας και Κοιν. Ασφαλίσεων 
«Καθορισμός ανωτάτων ορίων υπερωριακής απασχόλη¬ 
σης των εργαζομένων στις βιομηχανικές, βιοτεχνικές επι¬ 
χειρήσεις, εκμεταλλεύσεις και εργασίες Α' ημερολογια¬ 
κού εξαμήνου 2004». 

14. Τηναριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.1995 ΠΥΣ και προσαρμο¬ 
γή της στις διατάξεις του Ν. 2470/1997 (ΦΕΚ 
109/Α/30.5.1997). 

15. Το αρ. 3361/8.6.2004 έγγραφο του Υπουργείου Του¬ 
ρισμού. 

16. Την από 15.6.2004 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση του 
τακτικού προϋπολογισμού του Υπουργείου Τουρισμού 
ΚΑ 0511 οικ. έτους 2004, ποσό 126.000 ευρώ, αποφασί¬ 
ζουμε: 

1. Εγκρίνουμε την απογευματινή υπερωριακή εργασία: 

α) Για σαράντα πέντε (45) υπαλλήλους, με σχέση εργα¬ 
σίας ΙΔΑΧ, της Δ/νσης Καζίνο, μέχρι πενήντα(50) ώρες το 
μήνα, ο καθένας και 

β) για τριάντα (30) υπαλλήλους, με σχέση εργασίας 
ΙΔΑΧ του Υπουργείου Τουρισμού, καθώς και αποσπα¬ 
σμένους και με παράλληλη άσκηση στο Υπουργείο Του¬ 
ρισμού, μέχρι πενήντα (50) ώρες το μήνα, συνολικά, ο κα¬ 
θένας, πλέοντων νομίμων ορίων υπερωριακής εργασίας. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως και 
για το χρονικό διάστημα από 1.7.2004 μέχρι 31.12.2004. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2004 

Ο Γ ενικός Γ ραμματέας 
Απασχόλησης και Κοινωνικής Προστασίας 

ΔΗΜ. ΚΟΝΤΟΣ 

-♦- 

Αριθ. Δ9/Α/25319/6526 (6) 

Απονομή ηθικής αμοιβής επαίνου σε υπάλληλο της Υπη¬ 
ρεσίας Πολιτικής Αεροπορίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 61 και 62 του Ν. 2683/1999. 

2. Την αριθμ. 12 Πράξη του 16/2003 Πρακτικού του Υπη¬ 
ρεσιακού Συμβουλίου της Υπηρεσίας Πολιτικής Αεροπο- 
ρίας. 

3. Τη αριθμ. ΟΙΚ. 1/1/2.1.2002 ΦΕΚ 1/Β/2.1.2002 Από¬ 
φαση του Υπουργού Μεταφορών και Επικοινωνιών περί 
«Μεταβίβασης αρμοδιοτήτων και δικαιώματος υπογρα¬ 
φής « Με Εντολή Υπουργού» στους Διοικητές, Υποδιοικη¬ 
τές Γεν. Δ/ντές, στους Προϊσταμένους Οργανικών Μονά¬ 
δων της ΥΠΑ», αποφασίζουμε: 

Απονέμουμε την ηθική αμοιβή του επαίνου στον υπάλ¬ 
ληλο με Α' βαθμό Κλ. ΠΕΙ Μανδηλάρη Δημήτριο για εξαί¬ 
ρετη επίδοση πέρα της επιβαλλομένης από τα καθήκοντα 
του και την υπηρεσιακή αναγκαιότητα και συγκεκριμένα 
γιατί, με δική του πρωτοβουλία και εκτός ωρών εργασίας 
υπέβαλε ολοκληρωμένη εργασία με αντικείμενο την κα¬ 
θιέρωση πλήρους αρχείου Αερολιμενικού ελέγχου με την 
συγκέντρωση όλων των νομοθετημάτων, κανονισμών, 
αποφάσεων, οδηγιών κ.λπ. το οποίο καλύπτει όλο το φά¬ 
σμα της υπηρεσιακής δραστηριότητας, των αερολιμενι- 
κών υπηρεσιών σε όλα τα αεροδρόμια. 

Η απονομή της εν λόγω ηθικής αμοιβής στον υπάλληλο 
αποτελεί αναγνώριση της εν γένει υπηρεσιακής του πα¬ 
ρουσίας και προσφοράς και αποτελεί παράδειγμα προς 
μίμηση για όλους. 

Η Δ9/Β να μεριμνήσει για την τοποθέτηση της παρού¬ 
σας στον ατομικό φάκελο του υπαλλήλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2004 

Με εντολή Υπουργού 
Ο Διοικητής 

ΠΑΝΑΓΙΩΤΗΣ ΜΑΝΟΥΣΟΣ 

-♦- 

Αριθ. 147 (7) 

Καθιέρωση υπερωριακής απασχόλησης των υπαλλήλων 
Ι.Δ. (αορίστου και ορισμένου χρόνου) του Δ. Αντιρρίου 
Ν. Αιτωλοακαρνανίας έτους 2004. 

Ο ΔΗΜΑΡΧΟΣ ΑΝΤΙΡΡΙΟΥ Ν. ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν. 3205/2003 «Περί μίσθολογικών 
ρυθμίσεων προσωπικού της Δημόσιας Διοίκησης και άλ¬ 
λες συναφείς διατάξεις» που δημοσιεύθηκε στο Φ.Ε.Κ. 
297Α731.12.2003. 

2. Την αριθμ. 2/72757/0022 εγκύκλιο του Υπουργείου 
Οικονομικών, με την οποία κοινοποιήθηκε ο Ν. 3205/2003. 

3. Τις διατάξεις του άρθρου 16 του Ν. 3205/2003, σύμ¬ 
φωνα με το οποίο η καθιέρωση υπερωριακής εργασίας 
για εξαιρετική ή απρόβλεπτη ή έκτακτη υπερωριακή ανά¬ 
γκη διαπιστώνεται με απόφαση του αρμοδίου για διορι¬ 
σμό οργάνου. 

4. Τις διατάξεις της αριθμ. 2/7093/0022/5.2.2004 κοινής 
υπουργικής απόφασης, με την οποία έχουν επεκταθεί οι 
διατάξεις του Ν. 3205/2003 στο με σχέση εργασίας Ιδιω¬ 
τικού Δικαίου προσωπικό του δημοσίου. 

5. Την αριθμ. 66/2004 απόφαση του Δημοτικού Συμβου¬ 
λίου Αντιρρίου, με την οποία εγκρίθηκε η υπερωριακή 
απασχόληση για το προσωπικό Ιδιωτικού Δικαίου (αορί¬ 
στου και ορισμένου χρόνου). 

6. Το γεγονός ότι η προκαλούμενη δαπάνη για την υπε- 
ρωριακή απασχόληση θα καλυφθεί από την πίστωση που 
έχει προβλεφθεί στον Προϋπολογισμό εσόδων και εξό¬ 
δων του Δήμου Αντιρρίου, Οικονομικού έτους 2004, και 
υπάτου Κ.Α. 15.113.1. 

7. Το γεγονός, ότι η υπερωριακή απασχόληση, κρίνεται 
απαραίτητη για κάλυψη εποχιακών, εκτάκτων ή επειγου- 
σών αναγκών στην Υπηρεσία Καθαριότητας, λόγω έλλει¬ 
ψης προσωπικού και αυξημένου όγκου εργασίας. 

8. Τα επιμέρους υπηρεσιακά σημειώματα από τα οποία 
προκύπτουν οι εξαιρετικές, απρόβλεπτες και έκτακτες 
περιπτώσεις, κατά τις οποίες οι Υπάλληλοιτου Δήμου μας 
καλούνται να εργαστούν υπερωριακά πέραν του κανονι¬ 
κού ωραρίου εργασίας για την αντιμετώπιση των περι¬ 
πτώσεων αυτών. 

9. Το συνολικό αριθμό των υπηρετούντων υπαλλήλων 
Ιδιωτικού Δικαίου (αορίστου και ορισμένου χρόνου) κατά 
υπηρεσία που είναι: 

• Τρεις (3) εργάτες Αορίστου χρόνου Υπηρεσίας Καθα¬ 
ριότητας 

• Δύο (2) εργάτες Ορισμένου χρόνου Υπηρεσίας Κα¬ 
θαριότητας 

• Ένας (1) Οδηγός Ορισμένου χρόνου Υπηρεσίας Κα¬ 
θαριότητας 

1. Εγκρίνουμε, για το έτος 2004, προκειμένου να καλυ¬ 
φθούν εποχιακές επείγουσες ή έκτακτες υπηρεσιακές 
ανάγκες, την καθιέρωση υπερωριακής απασχόλησης στο 
προσωπικού Ιδιωτικού Δικαίου (αορίστου και ορισμένου 
χρόνου), για τους κατωτέρω: 

• Τ ρεις (3) εργάτες Αορίστου χρόνου Υπηρεσίας Καθα¬ 
ριότητας 

• Δύο (2) εργάτες Ορισμένου χρόνου Υπηρεσίας Κα¬ 
θαριότητας 

• Ένας (1) Οδηγός Ορισμένου χρόνου Υπηρεσίας Κα¬ 
θαριότητας 

2. Το ανώτατο ώριο υπερωριακής απασχόλησης θα εί¬ 
ναι 200 ώρες για κάθε άτομο που απασχοληθεί. 

3. Οι υπερωρίες θα χορηγούνται ανάλογα με τις ανά- 
γκεςτουΔήμου, ενώ γιατην απόδοσή τους υπάρχειγραμ- 
μένη και εξασφαλισμένη πίστωση στον προϋπολογισμό 
εσόδων και εξόδων του Δήμου Αντιρρίου Οικονομικού 
έτους 2004 και υπάτου Κ.Α. 15.113.1, σε βάρος του οποί¬ 
ου θαπροκληθεί δαπάνη 8.000,00 ΕυΐΌ. 

Η παρούσα απόφαση ισχύει για το έτος 2004. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αντίρριο, 28 Ιουνίου 2004 

Ο Δήμαρχος 
ΓΕΩΡΓΙΟΣ ΚΟΛΟΒΟΣ 

-♦- 

Αριθ. 58/1163 (8) 

Καθιέρωση υπερωριακής εργασίας σε Υπαλλήλους της 
Κοινότητας Βερδικούσας, Ν. Λάρισας για το Β'εξάμη¬ 
νο 2004. 

Ο ΠΡΟΕΔΡΟΣ ΚΟΙΝΟΤΗΤΑΣ ΒΕΡΔΙΚΟΥΣΑΣ 
ΝΟΜΟΥ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 106 παρ. 2 του Ν. 
1188/1981, όπως τροποποιήθηκαν και συμπληρώθηκαν 
μετηνπαρ. 15του άρθρου 8του Ν. 2307/1995 (ΦΕΚ113/τ. 
Α'/15.6.1995)και την παρ. 10 του άρθρου 12 του Ν. 
2503/1997 (ΦΕΚ 107/τ. Α730.5.1997), σύμφωνα με τις 
οποίες η εξαιρετική ή απρόβλεπτη ή έκτακτη υπηρεσιακή 
ανάγκη για καθιέρωση υπερωριακής εργασίας διαπιστώ¬ 
νεται με απόφαση του αρμόδιου για το διορισμό οργάνου 
με τους όρους και περιορισμούς που ισχύουν κάθε φορά 
για τους δημόσιους υπαλλήλους, με την επιφύλαξη των 
διατάξεων του άρθρου 109τουΝ. 1188/1981. 

2. Το άρθρο 18 του 2470/1997 (ΦΕΚ40/τ. Α /21.3.1997) 
«Αναμόρφωση Μισθολογίου Προσωπικού Δημόσιας διοί¬ 
κησης και άλλες συναφείς διατάξεις», όπως αντικαταστά- 
θηκε με το άρθρο 15 του Ν. 2592/1998 και τροποποιήθη¬ 
κε με τις διατάξεις του άρθρου 16 του Ν. 3205/2003 (ΦΕΚ 
297/23.12.2003). 

3. Την ερμηνευτική {Ν. 2503/19-97} αριθ. 27503/ 
3.7.1997 εγκύκλιο του Υπ. Εσωτερικών, Δημόσιας Διοίκη¬ 
σης και Αποκέντρωσης. 

4. Την αριθμ. 2/72757/0022/31.12.2003 έγγραφο τον 
Γεν. Λογ. του Κράτους -διεύθυνση 22η Μισθολογίου. 

5. Τον αριθμό των υπηρετούντων Τακτικών Υπαλλήλων 
στο Δήμο. 

6. Τις εγγεγραμμένες στον υπό εκτέλεση προυπ/σμό 
του Δήμου πιστώσεις για την υπερωριακή απασχόληση 
του προσωπικού και ειδικά στους Κωδικούς Αριθμούς: 

I. - Κ.Α. 05/113.1 ευρώ 12000,00 

II. -Κ.Α. 15/113,1 ευρώ 2000,00 

III. -Κ.Α 20/113. 1 ευρώ 1500,00 

7. Το γεγονός ότι για την ομαλή και απρόσκοπτη λει¬ 
τουργία των υπηρεσιών του Δήμου, τόσο από έλλειψη 
προσωπικού όσο και από έκτακτες και επείγουσες ανά¬ 
γκες στις Διοικητικές υπηρεσίες, στην καθαριότητα και 
στην ύδρευση είναι ανάγκη όπως καθιερωθεί υπερωρια- 
κή εργασία με αμοιβή, πέρα από το κανονικό ωράριο και 
κατά τις Κυριακές και εξαιρέσιμες ημέρες μέχρι 
31.12.2004, αποφασίζουμε: 

1. Εγκρίνουμε την καθιέρωση υπερωριακής εργασίας 
με αμοιβή κατά τις απογευματινές ώρες καθώς και νυχτε¬ 
ρινές και εξαιρέσιμων ημερών, πέρα από το κανονικό 
ωράριο, για την ομαλή και απρόσκοπτη λειτουργία των 
υπηρεσιών του Δήμου, τόσο από έλλειψη προσωπικού 
όσο και από έκτακτες και επείγουσες ανάγκες στις Διοι¬ 
κητικές υπηρεσίες, στην καθαριότητα και στην ύδρευση 
μέχρι 31.12.2004. 

2. Ειδικότερα θα εργασθούν με αμοιβή, πέρα από το κα¬ 
νονικό ωράριο εργασίας οι υπάλληλοιτωνπαρακάτω κλά¬ 
δων: 

ΚΑΤΗΓΟΡΙΑ Δ.Ε. 

1) Κλάδος Δ.Ε. - άτομα 3 

ΚΑΤΗΓΟΡΙΑ Υ.Ε. 

1) Κλάδος Υ.Ε. - άτομα 1 

3. Η βεβαίωση κατά μήνα των ωρών υπερωριακής ερ¬ 
γασίας των υπαλλήλων θα γίνεται μετά σχετική πιστοποί¬ 
ηση των αρμοδίων Διευθυντών και έγκριση του Δημάρ¬ 
χου. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βερδικούσα, 17 Ιουνίου 2004 
Ο Πρόεδρος 
ΓΕΩΡΓΙΟΣ ΣΑΚΚΑΣ 
-♦- 

Αριθ. 11291 (9) 

Καθιέρωση υπερωριακής εργασίας υπαλλήλων Δήμου 
Πολίχνης Ν. Θεσσαλονίκης (Απόφαση 52/2004). 

Ο ΔΗΜΑΡΧΗΣ ΠΟΛΙΧΝΗΣ 
ΝΟΜΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, ΝΠΔΔ, ΟΤΑ κ.λπ.» και άλλες συναφείς διατάξεις 
που δημοσιεύθηκαν στο ΦΕΚ297/Α723.12.2003. 

2. Τις διατάξεις της παρ. 10 του άρθρου 12 του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτ/ση και άλλες 
διατάξεις». 

3. Την ανάγκη να διευκολυνθεί η υπηρεσία Καθαριότη¬ 
τας στην νυχτερινή περισυλλογή και αποκομιδή των 
απορριμμάτων και πλύσης των κάδων από τις οδούς που 
παρουσιάζουν μεγάλη κυκλοφορία οχημάτων κατά τη 
διάρκεια της ημέρας ή από χώρους όπου παράγονται με¬ 
γάλες ποσότητες απορριμμάτων (Σχολεία). 

4. Την αριθμ. 3/2003 απόφαση Δημάρχου, με την οποία 
ορίσθηκε μετακλητή Ιδιαιτέρα Γραμματέας Δημάρχου. 

5. Το γεγονός ότι απαιτείται πρόσθετη και υπερωριακή 
απασχόληση του προσωπικού για την κάλυψη των παρα¬ 
κάτω αναγκών του Δήμου (σε συνδιασμό με το γεγονός 
της συνεχούς πληθυσμιακής αύξησης και την ιδιαιτερό¬ 
τητα της συνεχούς και ταχύτατης οικιστικής επέκτασης 
του Δήμου μας (δεδομένου ότι πρόκειται για περιαστικό 
Δήμο με εκτάσεις στην επέκταση και υπό ένταξη): 

• Για την φύλαξη των εγκαταστάσεων του Δήμου, των 
αρχαιολογικών χώρων, των δασυλλίων και ακόμη των πε¬ 
ριοχών που απειλούνται από την αυθαίρετη καταπάτηση- 
δόμηση και ρήψη μπάζων. 

• Για την αποκομιδή των απορριμμάτων και τη συνεχή 
λειτουργία της Υπηρεσίας Καθαριότητας κατά τα οριζό¬ 
μενα στον Κανονισμό Καθαριότητας, αλλά και τον συνεχή 
καθαρισμό των δασυλλίων και του αρχαιολογικού χώρου. 

• Για την κάλυψη εποχιακών αναγκών, όπως η άμεση 
αποκατάσταση κα ι επισκευή οδοστρωμάτων, η οποία επι¬ 
βάλλεται να γίνει κατά τους θερινούς μήνες. 

• Για το κλάδεμα των υψηλών δέντρων, αποκομιδή κλα¬ 
διών από κλαδεύσεις, ανάγκες αρδεύσεων των πάρκων 
κατά τους καλοκαιρινούς μήνες, καταστάσεις θεομηνιών 


και έκτακτων γεγονότων, καθαρισμό χώρων πρασίνου σε 
ημέρες εθνικών εορτών. 

• Για την αποκατάσταση βλαβών στα δίκτυα ηλεκτρο- 
φωτισμού, παροχές ρεύματος, επιβλέψεις σε εκδηλώ¬ 
σεις, εθνικές επετείους,τοποθετήσεις χριστουγεννιάτι¬ 
κου διακόσμου. 

• Για τη συντήρηση σχολικών κτηρίων, τοποθετήσεις 
εξεδρών σε πολιτιστικές εκδηλώσεις και εθνικές επετεί¬ 
ους, αποκαταστάσεις βλαβών στα δημοτικά δίκτυα και 
κτίρια 

• Για τη λειτουργία του Δημοτικού Γυμναστηρίου κατά 
τον χρόνο διεξαγωγής του πρωταθλήματος καλαθοσφαί¬ 
ρισης, βόλλευ, χάντμπωλ κ.λπ. 

• Γιατην διοργάνωση πολιτιστικών, ψυχαγωγικών, επε- 
τειακών εκδηλώσεων, την υλοποίηση επιμορφωτικών και 
εκπαιδευτικών προγραμμάτων. 

• Για την υποδοχή και φιλοξενία αντιπροσωπειών και 
προσκεκλημένων, συμμετεχόντων σε τοπικά φεστιβάλ 
κ.λπ. 

• Για την επικοινωνία του Δημάρχου και των λοιπών Δη¬ 
μοτικών Αρχών με το κοινό και την γραμματειακή υποστή¬ 
ριξη τους. 

• Για τον έλεγχο των καταστημάτων υγειονομικού εν¬ 
διαφέροντος. 

• Για τον έλεγχο της άσκησης υπαίθριου εμπορίου και 
λειτουργίας εμποροπανηγύρεων. 

• Για τον έλεγχο των καταστημάτων που και επιχειρή¬ 
σεων που υπάγονται στο τέλος του άρθρου 20 του Ν. 
2539/1997 

• Για την σύνταξη ετήσιου απολογισμού, ισολογισμού 
και οικονομικών καταστάσεων. 

• Για τον έλεγχο διαγραμμάτων ρυμοτομίας, ώστε να 
χρησιμοποιηθούν στις Μελέτες Αναθεώρησης Ρυμοτομι¬ 
κού Σχεδίου Πολίχνης, αλλά και για τις επιδόσεις από 
Πράξεις Εφαρμογής Σχεδίου. 

• Για βαθμολόγηση πληθώρας αιτήσεων και σύνταξη 
πινάκων προακτέων κ.λπ. για ανάρτηση αποτελεσμάτων 
πρσλήψεων προσωπικού ορισμένου χρόνου. 

• Για έλεγχο δικτύων πληροφορικής-εκλογές-μεταδη- 
μοτεύσεις -ετεροδημότες-αναθεώρηση εκλογικών κατα¬ 
λόγων. 

6. Τον Οργανισμό Εσωτερικής Υπηρεσίας του Δήμου 
(ΦΕΚ 1175, τ. Β722.9.2000) και τον συνολικό αριθμό των 
υπηρετούντων μονίμων υπαλλήλων κατά κλάδο, που είναι 
συνολικά 85 άτομα: 

ΠΕΙ Διοικητικού: 7 άτομα 

ΠΕ3 Πολιτικών Μηχανικών: 2άτομα 

ΠΕ5 Μηχανολόγων Μηχανικών: 1 άτομο 

ΠΕ6 Τοπογράφων Μηχανικών: 2 άτομα 

ΠΕ8 Φαρμακοποιών: 1 άτομο 

ΠΕ 10 Καθηγητών: 4 άτομα 

ΠΕΙ 4 Δασολόγων: 1 άτομο 

ΤΕ 1 Βιβλιοθηκονόμωνήΐ άτομο 

ΤΕ 3 Τεχνολόγων Πολιτικών Μηχανικών: 3 άτομα 

ΤΕ 17Διοικητικού-Λογιστικού: 2 άτομα 

ΔΕ 1 Διοικητικού: 12 άτομα 

ΔΕ2 Εποπτών Καθαριότητας: 1 άτομο 

ΔΕ6 Σχεδιαστών: 1 άτομο 

ΔΕ 5 Δομικών-Εργοδηγών: 3 άτομα 

ΔΕ23 Ειδικής Υπηρεσίας: 1 άτομο 

ΔΕ24 Ηλεκτρολόγων: 3 άτομα 

ΔΕ 26 Μηχανοτεχνιτών Αυτ/των: 2 άτομα 

ΔΕ 27 Ηλεκτροτεχνιτών: 1 άτομο 

ΔΕ28 Χειριστών Μηχανημάτων: 1 άτομο 

ΔΕ 29 οδηγών: 10 άτομα 

ΔΕ 30 Τεχνιτών: 8 άτομα 

ΔΕ 35 Δενδροκηπουροί: 2 

ΥΕ1 Γενικών Καθηκόντων: 2 

ΥΕ2 Επιστατών Καθαριότητας: 1 

ΥΕ16 Εργάτες Καθαριότητας: 13, αποφασίζουμε: 

1. Ανακαλούμε την προηγούμενη αριθμ. 51/2004 από¬ 
φαση Δημάρχου επειδή ελήφθη εσφαλμένα. 

2. Καθιερώνουμε υπερωριακή, νυχτερινή και εξαιρέσι¬ 
μων ημερών εργασία, μέσα στα όρια που προβλέπουν οι 
διατάξει του άρθρου 16 του Ν. 3205/2003 για το έτος 
2004, ως εξής: 

1. Προσωπικό Καθαριότητας 

Α. Υπερωριακή απογευματινή εργασία από 6η πρωινή 
μέχρι 22η ώρα, 

Για -13- δεκατρείς εργάτες (ΥΕ16) καθαριότητας, εφτά 
χιλιάδες είκοσι ώρες (7020). 

Για -10- δέκα οδηγούς (ΔΕ29), πέντε χιλιάδες τετρακό¬ 
σιες ώρες (5.400). 

Για -1- έναν Επόπτη Καθαριότητας (ΔΕ2), πεντακόσιες 
σαράντα ώρες (540). 

Για -1 - έναν Επιστάτη Καθαριότητας (ΥΕ2), πεντακόσιες 
σαράντα ώρες (540). 

Β. Εργασία Κυριακών και Εξαιρέσιμων ημερών πέραν 
της υποχρεωτικής από 6η πρωινή μέχρι 22η ώρα 
Για -13- δεκατρείς εργάτες (ΥΕ16) καθαριότητας, χίλιες 
εκατόν εβδομήντα ώρες (1170). 

Για-10- δέκα οδηγούς (ΔΕ29), εννιακόσιες ώρες (900). 
Για -1- έναν Επόπτη Καθαριότητας (ΔΕ2), ενενήντα 
ώρες (90). 

Για -1- έναν Επιστάτη Καθαριότητας (ΥΕ2), ενενήντα 
ώρες (90). 

Εργασία Κυριακών και Εξαιρέσιμων ημερών πέραν της 
υποχρεωτικής από 22η ώρα μέχρι 6η πρωινή. 

Για-13- δεκατρείς εργάτες (ΥΕ16) καθαριότητας, εφτα¬ 
κόσιες δύο ώρες (702). 

Για -10- δέκα οδηγούς (ΔΕ29), πεντακόσιες σαράντα 
ώρες (540). 

Για -1 - έναν Επόπτη Καθαριότητας (ΔΕ2), πενήντα τέσ¬ 
σερις ώρες (54). 

Για -1- έναν Επιστάτη Καθαριότητας (ΥΕ2), πενήντα 
τέσσερις ώρες (54). 

2. Προσωπικό Δημοτικής Αστυνομίας (ΔΕ23) 
Υπερωριακή απογευματινή εργασία από 6η πρωινή μέ¬ 
χρι 22η ώρα 

Για έναν -1- υπάλληλο (ΔΕ23), πεντακόσιες σαράντα 
ώρες (540). 

Εργασία Κυριακών και Εξαιρέσιμων ημερών πέραν της 
υποχρεωτικής από 6η πρωινή μέχρι 22η ώρα 
Για έναν -1 - υπάλληλο (ΔΕ23) ενενήντα ώρες (90). 
Εργασία Κυριακών και Εξαιρέσιμων ημερών πέραν της 
υποχρεωτικής από 22η ώρα μέχρι 6η πρωινή. 

Για έναν -1 - υπάλληλο (ΔΕ23) πενήντα τέσσερις ώρες (54). 

3. Διοικητικό Προσωπικό 

Υπερωριακή απογευματινή εργασία από 6η πρωινή μέ¬ 
χρι 22η ώρα 

- Για εικοσιεννιά -29 - Διοικητικούς Υπαλλήλους (ΠΕΙ, 
ΠΕ8, Ε10, ΤΕ1, ΤΕ17, ΔΕΙ, ΥΕ1) δεκαπέντε χιλιάδες εξα¬ 
κόσιες εξήντα ώρες (15.660) 

- Για -1- έναν μετακλητό Ιδιαίτερο Γραμματέα Δημάρ¬ 
χου (ΠΕ), πεντακόσιες σαράντα ώρες (540). 

- Για -13 - Υπαλλήλους Τεχνικής Υπηρεσίας (ΠΕ3, 


ΠΕ5,ΠΕ6, ΠΕ14, ΤΕ3, ΔΕ6, ΔΕ5) εφτά χιλιάδες είκοσι 
ώρες (7020). 

Εργασία Κυριακών και Εξαιρέσιμων ημερών πέραν της 
υποχρεωτικής από 6η πρωινή μέχρι 22η ώρα 

- Για εικοσιεννιά -29- Διοικητικούς Υπαλλήλους (ΠΕΙ, 
ΠΕ8, ΠΕΙ0, ΤΕ1, ΤΕ17, ΔΕΙ, ΥΕ1) τέσσερις χιλιάδες εκα¬ 
τόν εβδομήντα έξι ώρες (4.176) 

- Για -1- έναν μετακλητό Ιδιαίτερο Γραμματέα Δημάρ¬ 
χου (ΠΕ), εκατόν σαράντα τέσσερις ώρες (144). 

- Για -13- Υπαλλήλους Τεχνικής Υπηρεσίας (ΠΕ3, ΠΕ5, 
ΠΕ6, ΠΕΙ4, Ε3, ΔΕ6, ΔΕ5) χίλιες οκτακόσιες εβδομήντα 
δύο ώρες (1872). 

4.Λοιπό Προσωπικό 

Υπερωριακή απογευματινή εργασία από 6η πρωινή μέ¬ 
χρι 22η ώρα, 

- Για -3 -τρεις Ηλεκτρολόγους (ΔΕ24) χίλιες εξακόσιες 
ώρες (1600). 

- Για -2- δύο Μηχανοτεχνίτες αυτ/των(ΔΕ26) χίλιες 
ογδόντα ώρες (1080). 

- Για -1- έναν Ηλεκτροτεχνίτη (ΔΕ27) πεντακόσιες σα¬ 
ράντα ώρες (540). 

- Για -1- έναν Χειριστή μηχανημάτων (ΔΕ28) πεντακό¬ 
σιες σαράντα ώρες (540). 

- Για -8- οχτώ Τεχνίτες (ΔΕ30) τέσσερις χιλιάδες τρια¬ 
κόσιες είκοσι ώρες (4320). 

- Γ ια -2- δύο Δενδροκηπουρούς (ΔΕ35) χίλιες ογδόντα 
ώρες (1080). 

Εργασία Κυριακών και Εξαιρέσιμων ημερών πέραν της 
υποχρεωτικής από 6η πρωινή μέχρι 22η ώρα 

- Για -3- τρεις Ηλεκτρολόγους (ΔΕ24) διακόσιες εβδο¬ 
μήντα ώρες (270). 

- Για - 2- δύο Μηχανοτεχνίτες αυτ/των(ΔΕ26) διακόσιες 
ογδόντα οχτώ ώρες (288). 

- Για -1- έναν Ηλεκτροτεχνίτη (ΔΕ27) εκατόν σαράντα 
τέσσερις ώρες (144). 

- Για -1- έναν Χειριστή μηχανημάτων (ΔΕ28)εκατόν σα¬ 
ράντα τέσσερις ώρες (144). 

- Γ ια -8- οχτώ Τεχνίτες (ΔΕ30) τέσσερις χιλιάδες εκατόν 
πενήντα δύο ώρες (1152). 

- Για -2- δύο Δενδροκηπουρούς (ΔΕ35) διακόσιες ογδό¬ 
ντα οχτώ ώρες (288). 

Εργασία Κυριακών και Εξαιρέσιμων ημερών πέραν της 
υποχρεωτικής από 22η ώρα μέχρι 6η πρωινή. 

- Για-3-τρεις Ηλεκτρολόγους (ΔΕ24) εκατόν οχτώ ώρες 
(108). 

Ο αριθμός των υπαλλήλων και των ωρών καθορίζεται 
μέσα στα όρια των πιστώσεων του προϋπολογισμού με 
την παρούσα, μη επιτρεπομένης σε καμία περίπτωση της 
αύξησης των πιστώσεων αυτών με οποιονδήποτε τρόπο 
στην διάρκεια του έτους. 

Από την απόφαση αυτή προκαλείται δαπάνη ύψους 
307.187,00 ευρώ περίπου, η οποία βαρύνει τους 

• ΚΑ 105/13.1 για 168.227,00 ευρώ 

• ΚΑ 115/13.1 για 86.068,00 ευρώ 

• ΚΑ 140/13.1 για 15.115,00 ευρώ 

• ΚΑ 145/13.1 για 6.869,00 ευρώ 

• ΚΑ 170/13.1 για 15.500,00 ευρώ 

• ΚΑ 175/13.1 για 15.408,00ευρώ 

του προϋπολογισμού τρέχοντος έτους και δεν θα υπερ¬ 
βαίνει κατά μήνα το 1 /12 των εγγεγραμμένων πιστώσεων. 

Η ισχύς της απόφασης αρχίζει έναν μήνα πριν την δη¬ 
μοσίευση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολίχνη, 6 Μάίου 2004 
Ο Δήμαρχος 

ΜΙΧΑΗΛ ΞΑΝΘΟΠΟΥΛΟΣ 

-♦- 

Αριθ. 13 (10) 

Καθιέρωση υπερωριακής, εργασίας στο μόνιμο προσω¬ 
πικό του Δήμου Αξιούπολης Ν. Κιλκίς για το έτος 2004 

Ο ΔΗΜΑΡΧΟΣ ΑΞΙΟΥΠΟΛΗΣ Ν. ΚΙΛΚΙΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, ΝΠΔΔ, ΟΤΑ κ.λπ.» και άλλες συναφείς διατάξεις 
(ΦΕΚ297/Α/23.12.2003). 

2. Τις διατάξεις της παρ. 10 του άρθρου 12 του Ν. 
2503/1997 «Διοίκηση, οργάνωση, στελέχωση της περιφέ¬ 
ρειας, ρυθμίσεις θεμάτων για την τοπική αυτοδιοίκηση 
και άλλες διατάξεις». 

3. Την αριθ. 29/2004 απόφαση του Δημοτικού Συμβου¬ 
λίου με την οποία καθορίσθηκαν οι υπηρεσίες του δήμου 
που θα λειτουργήσουν υπερωριακά πέραντου κανονικού 
ωραρίου. 

Α. Για την οικονομική υπηρεσία προκειμένου να εφαρ¬ 
μοστεί το διπλογραφικό λογιστικό σύστημα. 

Β. Για την Διοικητική υπηρεσία προκειμένου να διεκπε- 
ραιωθούν οι υποθέσεις των αδειών ίδρυσης - λειτουρ¬ 
γίας, ανάκλησης αδειών και σφραγίσεις καταστημάτων 
Υγειονομικού ενδιαφέροντος καθώς επίσης και των υπο¬ 
θέσεων αδειών διαμονής των αλλοδαπών και αναθεωρή¬ 
σεις εκλογικών καταλόγων. 

4. Τον συνολικό αριθμό των υπηρετούντων μονίμων 
υπαλλήλων στον Δήμο 

5. Την εγγεγραμμένη πίστωση 10.000,00 ευρώ στον ΚΑ 
05/131.1 του εγκεκριμένου προϋπολογισμού του οικ. 
έτους 2004. για υπερωριακή απασχόληση του προσωπι¬ 
κού, αποφασίζουμε: 

1. Εγκρίνουμε την καθιέρωση υπερωριακής εργασίας 
με αμοιβή κατά τις απογευματινές ώρες καθώς και νυχτε¬ 
ρινές και εξαιρέσιμων ημερών, πέρα από το κανονικό 
ωράριο, για την ομαλή και απρόσκοπτη λειτουργία των δι¬ 
οικητικών και οικονομικών υπηρεσιών του δήμου από την 
έναρξη της ισχύος της παρούσας μέχρι 31.12.2004. 

2. Ειδικότερα θα εργαστούν με αμοιβή, πέρα από το κα¬ 
νονικό ωράριο εργασίας οι υπάλληλοιτωνπαρακάτω κλά¬ 
δων: Κλάδος ΔΕΙ, Αριθ. Υπαλλήλων: 3, Απογ. Ώρες: 
1.200, Νυκτερ. Ώρες: 0, Εξαιρέσιμες ώρες: 0. 

3. Η βεβαίωση κατά μήνα των ωρών υπερωριακής ερ¬ 
γασίας των υπαλλήλων θα γίνεται μετά σχετική πιστοποί¬ 
ηση των προϊσταμένων και έγκριση του Δημάρχου. 

Η απόφαση αυτή θα ισχύσει ένα μήνα πριν την δημοσί¬ 
ευσή της στην Εφημερίδα της Κυβερνήσεως και μέχριτέ- 
λουςτου έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αξιούπολη, 19 Μάίου 2004 
Ο Δήμαρχος 

ΙΩΑΝΝΗΣ ΠΟΛΥΧΡΟΝΙΔΗΣ 


Αριθ. 5798 (11) 

Τροποποίηση του Οργανισμού Εσωτερικής Υπηρεσίας 
της Δημοτικής Επιχείρησης Ύδρευσης Αποχέτευσης 
Μεσσήνης, Ν. Μεσσηνίας 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 7 παρ. 1 του Ν. 1069/1980 
περί κινήτρων για την ίδρυση των Δ.Ε.Υ.Α. 

2. Τις διατάξεις του Ν. 2218/1994 όπως αυτός τροπο¬ 
ποιήθηκε μεταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν. 2307/1995 περί 
προσαρμογής νομοθεσίας αρμοδιότητας ΥΠΕΣΔΔΑ. 

4. Την αριθμ. 13874/28.9.1998 απόφασή μας με την 
οποία εγκρίθηκε ο ΟΈ.Υ της ΔΕΥΑ Μεσσήνης και η οποία 
δημοσιεύθηκε στο ΦΕΚ1082/Β/16.10.1998 (όπωςτροπο¬ 
ποιήθηκε με την Α.Π. 9492/30.7.2001 όμοια δική μας). 

5. Την αριθμ. 6/2004 απόφαση του Διοικητικού Συμβουλίου 
της Δ.Ε.Υ.Α. Μεσσήνης περί τροποποίησης του ΟΕΥ αυτής. 

6. Την αριθμ. 62/2004 απόφαση του Δημοτικού Συμβου¬ 
λίου Μεσσήνης με την οποία εγκρίνεται η ανωτέρω από¬ 
φαση του Δ.Σ. της ΔΕΥΑΜ. 

7. Την αριθμ. 7092/97 απόφαση του Γ.Γ.Π.Π. «περί 
άσκησης αρμοδιοτήτων κατ' εντολή» (ΦΕΚ 551/Β7 
3.6.1998), όπως τροποποιήθηκε και ισχύει με την όμοια 
αριθμ. 8324/2004 (ΦΕΚ818/Β72.6.2004), αποφασίζουμε: 

Εγκρίνουμε την αριθμ. 62/2004 απόφαση του Δημοτικού 
Συμβουλίου Μεσσήνης και τροποποιούμε την αριθμ. 
13874/28.9.1998 απόφασή μας με την οποία εγκρίθηκε ο 
ΟΈ.Υ. της ΔΕΥΑ Μεσσήνης (ΦΕΚ 1082/Β/16.10.1998, όπως 
αυτή τροποποιήθηκε με την Α. Π. 9492/30.7.2001 όμοια δική 
μας): 

Ως προς το ΚΕΦΑΛΑΙΟ Γ -ΘΕΣΕΙΣ-ΠΡΟΣΟΝΤΑ -ΚΑΤΑ¬ 
ΤΑΞΗ ΘΕΣΕΩΝ -ΠΡΟΣΛΗΨΕΙΣ, στο άρθρο 28 -Οργανικές 
θέσεις, αριθμός θέσεων, προσόντα προσλήψεων, το εδά¬ 
φιο Οργανικές θέσεις -Ειδικότητες (αυτού του άρθρου) 
αντικαθίσταται ως εξής: 

- Μία (1) θέση Γενικού Δ/ντή κλάδου ΠΕ. 

- Μία (1) θέση Διοικητικού -Οικονομικού (Οικ/λόγου) 
κλάδου ΠΕ. 

- Μία (1) θέση Μηχανολόγου - Μηχανικού κλάδου ΠΕ. 

- Δύο(2) θέσεις Διοικητικού -οικονομικού κλάδου ΔΕ. 

- Μία (1) θέση ηλεκτρολόγου (συντηρητή αντλ/σίων) 
κλάδου ΔΕ. 

- Τρεις (3) θέσεις τεχνιτών-υδραυλικών κλάδου ΔΕ. 

- Μία (1) θέση οδηγού αποφρακτικού και μηχ. Έργων 
κλάδου ΔΕ. 

- Δύο (2) θέσεις εργατών ύδρευσης -αποχέτευσης κλά¬ 
δου ΥΕ. 

- Μία (1) θέση σημειωτή υδρομέτρων -κλητήρα -γενικών 
καθηκόντων κλάδου ΥΕ. 

- Μία (1) θέση εργάτη - σημειωτή υδρομέτρων. 

- Κατά τα λοιπά ισχύει ως έχει η αριθμ. 13874/28.9.1998 
απόφασή μας με την οποία εγκρίθηκε ο ΟΈ.Υ. της ΔΕΥΑ 
Μεσσήνης (ΦΕΚ 1082/Β/16.10.1998, όπως αυτή τροπο¬ 
ποιήθηκε με την Α.Π. 9492/30.7.2001 όμοια δική μας). 

- Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 27 Μάίου 2004 
Με εντολή Γ ενικού Γ ραμματέα Περιφέρειας 
Ο Διευθυντής 
I. ΚΥΒΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




